สวัสดีค่ะ คือมีโรคประจำตัวคือไทรอยด์แล้วช่วงเดือนมกราคมให้หยุดทานยา พอหยุดทานยาแล้วมีเลือดไหลออกจากช่องคลอดหลังมีปจด.เป็น10กว่าวันเลยค่ะ เลือดไหลออกจากช่องคลอดเกี่ยวกับการหยุดทานยารึป่าวคะ
สวัสดีค่ะ การมีโรคประจำตัวเป็นไทรอยด์ ไม่ว่าจะเป็นไทรอยด์ฮอร์โมนเป็นพิษ หรือไทรอยด์ฮอร์โมนต่ำ ย่อมทำให้มีประจำเดือนมาผิดปกติได้ โดยอาจทำให้ประจำเดือนมาบ่อย มีเลือดออกนาน หรือไม่มีประจำเดือนมาก็ได้ดังนั้น การที่หยุดทานยารักษาไทรอยด์ไป ก็อาจมีผลทำให้ระดับฮอร์โมนไทรอยด์เปลี่ยนแปลง จึงอาจมีผลต่อการมาของประจำเดือนและการมีเลือดออกดจากช่องคลอดที่เป็นอยู่ได้ค่ะอย่างไรก็ตาม การมีเลือดออกจากช่องคลอดนาน 10 กว่าวัน อาจเกิดจากสาเหตุอื่นก็ได้ เช่น มีการตั้งครรภ์แล้วมีภาวะแทรกซ้อนเกิดขึ้น มีมดลูกอักเสบ มีเนื้องอกมดลูก มะเร็งปากมดลูก ผลข้างเคียงจากการใช้ยาฮอร์โมนอื่นๆ เช่น ยาฉีดคุมกำเนิด เป็นต้นในเบื้องต้น หากที่ผ่านมา ได้มีเพศสัมพันธ์ แนะนำควรลองตรวจหาการตั้งครรภ์ดูก่อน หากตรวจไม่พบ แล้วเลือดยังคงไม่หยุดไหล ควรไปพบสูติ-นรีแพทย์เพื่อรักษาให้เลือดหยุดไหลก่อน เพราะหากปล่อยไว้ อาจทำให้เกิดภาวะโลหิตจางตามมาได้ค่ะ หลังจากนั้น ก็ให้รอดูว่า เมื่อหยุดทานยาไทรอยด์ไปซักระยะ และฮอร์โมนไทรอยด์เริ่มคงที่แล้ว ยังจะมีเลือดออกผิดปกติอีกหรือไม่ค่ะ หากยังคงมี ก็ต้องตรวจหาสาเหตุทางระบบสืบพันธ์ุเพิ่มเติมต่อไปค่ะ